ગુજરાત અને મહારાષ્ટ્રની બોર્ડરને સ્પર્શતા આ હિલસ્ટેશનનું મુખ્ય આકર્ષણ તેનું ખુશનુમા હવામાન, સાપુતારા લેક બોટિંગ, ટેબલટોપ, સનરાઇસ અને સનસેટ પોઈન્ટ છે. આ ઉપરાંત હવે તો સ્પોટર્સ એક્ટિવિટીને પણ ડેવલપ કરવામાં આવી છે. પેરાગ્લાઇડિંગ અને ઝીપ લાઇનર એડવેન્ચર એક્ટિવિટી સહેલાણીઓને વધુ આકર્ષે છે. સાપુતારાની નજીકમાં આવેલા ગીરાધોધ અને જંગલો તમને કુદરતની નજીક લઈ જાય છે. આ તમામ પોઝિટીવ નેચરલ એલિમેન્ટ્સને ધ્યાનમાં લઈને ગુજરાત સરકાર આ મથકનો વિકાસ થાય તે માટે વિવિધ પ્રયત્નો કરે છે. જે અંતર્ગત દર વરસની જેમ આ વરસે પણ તા. 3જી તા. 25મી નવેમ્બર સુધી દિવાળી ફેસ્ટિવલ-2018નું આયોજન કરવામાં આવ્યું છે. જેમાં વિવિધ ખાણીપીણીના સ્ટોલ્સ, ડાંગી કલાકારોના નૃત્ય પ્રદર્શન, ગુજરાતની સંસ્કૃતિની ઝલકના ટેબ્લો લાગશે. સામાન્ય રીતે તહેવારોમાં સાપુતારાની હોટલ્સ અને રિર્સોટ અગાઉથી જ બુક હોય છે માટે બુકિંગ વગર દિવાળીના તહેવારોમાં સાપુતારામાં રહેવાની સમસ્યા રહે છે. અને હોટલના ભાડા પણ આસમાને હોય છે. જેથી દક્ષિણ ગુજરાતમાંથી ઘણા સહેલાણીઓ તહેવારાનો દિવસોમાં સાપુતારાની વન-ડે ટુર કરીને જ પાછુ ફરવું પડે છે. કરે છે. જેથી કરીને સાપુતારાના કુદરતી સૌંદર્યને માણવા અને અહીંના ખુશનુમા વાતાવરણનો લુફત ઉઠાવવા તમારે પ્લાનિંગ સાથે જવું જોઈએ.